Kamba

Kamba adolah duo katurunan nan dihasiakan dari kahamilan nan samo.

Di Amerika Serikat, tingkek kalahiran anak kamba naiak 76% dari taun 198 80 sampai 2009, dari 9,4 manjadi 16,7 pasangan kamba per 1.000 kalahiran. Sadangkan urang Yaroba punyo tingkek kalahiran kamba nan tinggi, yaitu 45 sampai 50 pasangan kamba dalam 1.000 kalahiran.. Hal itu kamungkinan dek karano urang di Yaroba banyak dalam mamakan ubi jala nan banyak manganduang fitoestrogen alami nan bisa marangsang ovarium untuk malapehan sel talua di satiok sisi.
 Kamba identik jo indak identik 
Kamba ko ado duo, kamba identik jo kamba indak identik. Kamba identik jo indak identik ditantuan dek jumlah sel talua nan dibuahi dek sel sperma.

 Kamba Identik 
Kamba identik tajadi katiko ciek sperma dibuahi dek ciek sel talua. Sel talua nan dibuahi tu mambalah diri manjadi duo nan kamudian mahasiakan gen jo DNA nan samo. Hal itu manyababkan pasangan identik tu salalu malahiakan bayi nan samo, samo-samo laki-laki atau samo-samo padusi. Salain itu muko antaro nan ciek samo pasangan kambanyo mampunyoi muko nan sangaik mirip karano plasentanyo samo di dalam rahim.

Teori baru-baru ko tantang kamba identik, manyabuikan kalau kamba identik mungkin tabantuak katiko blastokista ado duo massa sel dalam (ICM) nan masiang-masiang maarah pado janin nan tapisah, bukan karano pambalahan embrio katiko manateh dari zona pellucida ( lapisan palinduang di dakek blastokista).

Kamba identik bisa pulo dibuek sacaro artifisial jo pamisahan embrio. Iko bisa digunokan sabagai paluasan dari teknik IVF atau bayi tabung untuak maningkekan jumlah embrio nan ado untuak transfer embrio.

 Kamba indak identik 
Kamba indak identik adolah tipe kamba nan umum tajadi. Kamba indak identik tajadi katiko duo sel talua dibuahi dek duo sel sperma. Kamba ko indak punyo gen nan samo sahinggo bisa lahia jo kalamin nan babeda, misal lahia kamba laki-laki jo padusi. Plasenta kamba indak identik ko biasonyo punyo plasenta masiang-masiang sahinggo muko urang nan kamba indak identik bisa indak mirip bana.

Kamba indak identik di Japang bisa tajadi 6 dari 1.000 kalahiran atau 14 dari 1.000 kalahiran di Afrika.  Kamba indak identik ko labiah banyak tajadi pado padusi nan manganduang pado umua di ateh 35 taun.

 Pabedaan kamba indak identik jo kamba identik 
 kamba indak identik kamba identik DNA babeda  DNA samo jinih kalamin bisa beda ataupun samo  jinih kalamin samo muko beda   samo golongan darah beda  golongan darah samo

 Faktor lahia kamba 

 Katurunan 
Padusi nan punyo kamba indak identik bapaluang malahiakan anak kamba indak identik, samantaro anak kamba identik indak diturunkan dalam kaluarga. Hal itu karano kamampuan padusi untuak mahasiakan labiah dari ciek sel talua diturunkan kapado padusi pulo. Sahinggo jikok ado amak atau niniak moyangnyo nan ado sanak kamba indak identik, inyo bapaluang pulo untuak malahiakan anak kamba.
 Umua padusi nan manganduang 
Padusi nan katiko maganduang umuanyo labiah dari 35 taun, bapotensi gadang untuak malahiakan anak kamba. Hal itu dek karano padusi pado umua sagitu candaruang mangaluakan labiah dari ciek folikel sel talua pado maso subua nyo. Sahinggo kamungkinan untuak malahiakan anak kamba indak indentik manjadi labiah gadang.

 Etnis 
Kamba indak identik biasonyo banyak tajadi pado etnis tatantu, yaitu paliang banyak di etnis Afrika jo paliang saketek pado etnis Japang. Di bagian eropa barat, kahamilan kamba tajadi pado 1 dari 60  kahamilan, di Nigeria kahamilan kamba tajadi pado 1 dari 20-30 kahamilan.

 IVF (in vitro fertilization) atau bayi tabung 

Pado program bayi tabung , prosesnyo manyuntikan labiah dari ciek atau labiah embrio ka dalam rahim, sahinggo bisa bapaluang  untuak malahiakan anak kamba. 

 Rujuakan 

Daftar pustaka 




























Kategori:Kaluarga
Kategori:Zoologi
Kategori:Kalahiran